text: Bloc Biblioteca Mont-Àgora: de juny 2013
  La Negra és una col·lecció de novel·la de gènere detectivesc editada per l'editorial La Magrana. Formada per una quarantena de títols hi podeu trobar una selecció dels millors autors de gènere, tant autors catalans com estrangers. Des dels escriptors clàssics fins als actuals s'hi destaquen: Wilkie Collins, Raymond Chandler, Philip Kerr, Andreu Martín, Teresa Solana, Arnaldur Indridason, entre altres. La novel·la negra es caracteritza per les grans dosis de violència, escepticisme i sarcasme i pel ritme trepidant de l'acció. Les històries se solen centrar en la investigació d'un delicte per part d'un protagonista, la majoria de les vegades, un investigador privat, detectiu o funcionari de la policia. Aquest gènere ha esdevingut una de les lectures amb major èxit popular.
  a dijous, de juny 27, 2013 Cap comentari:
  a dimecres, de juny 26, 2013 Cap comentari:
  Sota el títol A l'estiu llegeix la Sala Infantil de la Biblioteca et proposa una sèrie de lectures per aquest estiu.
  Des dels més petits fins als 14 anys trobaràs recomanacions que et faran gaudir de l'estiu en molt bona companyia: la d'un llibre!!!
  Poc a poc pots anar descobrint aquelles històries que ni t'imaginaves.
  Et proposem contes sense paraules com El vent! de Peter Schössow o si vols passar una estona molt entretinguda La Venjança dels mofetes d'en Roddy Doyle o Tinka d'Ed Franck, una història realista ambientada a la guerra dels Balcans.
  Res del que llegeixis et deixarà indiferent
  a dimecres, de juny 19, 2013 Cap comentari:
  Com tenir cura de la pell, com preparar una mascareta pel cabell amb productes naturals, com aconseguir un "six- pack", com perdre uns quants quilets, com decorar el teu cos amb un tatuatge captivador, com lluir unes ungles encisadores, com vestir a la moda, saber quin tractament has de seguir si ets un home i has decidit cuidar-te... són temes que als homes i les dones ens preocupen quan arriba el bon temps. Si tens curiositat sobre algun d'aquests temes o busques resposta als teus dubtes, ara ho podràs descobrir amb la selecció de llibres i revistes que hem preparat i que hem exposat a la sala d'adults. Els consells, els suggeriments i les pràctiques dels experts i professionals en bellesa t'ajudaran, sense cap dubte, a posar-te guapo, a posar-te guapa.
  a divendres, de juny 14, 2013 Cap comentari:
  Més informació:www.infoanoia.cat
  a dijous, de juny 13, 2013 Cap comentari:
  Club de Lectura Nucli Antic. "Aigua per a elefants", Sara Gruen
  Quan Jacob Jankowsi, a la desesperada i després de la mort en accident des seus pares, s'enrola en un circ de tercera categoria durant els duríssims anys de la Gran Depressió Americana, poc s'imagina que la seva vida està a punt de canviar per sempre. Perquè enamorar-se de la Marlena, la domadora de cavalls i elefants, només pot ser un risc d'imprevisibles conseqüències, quan, tard o d'hora, se n'assabenti l'August, el seu marit. Però cal comptar amb la providencial intervenció de la Rosie, l'elefant amb un secret...
  Tertúlia: 12 de juliol, a 2/4 de 4, al Centre de Serveis del Nucli Antic Montbui
  a dimarts, de juny 11, 2013 Cap comentari:
  Club de Lectura Nucli Urbà. "La noia de la perla", Tracy Chevalier
  Tertúlia: dimecres, 10 de juliol, a les 19 h., a l'Escola García Lorca.
  a dijous, de juny 06, 2013 Cap comentari:
  Avui hem compartit lectura amb nois i noies de l'IES del nostre municipi.
  El llibre Núvols al cel de Jordi Sierra i Fabra ha volgut servir de punt de partença per aquest grup. A poc a poc hem anat descobrint amb quins personatges del llibre s'identificaven els nois, quins prendrien per amics i com els tabús socials propis o adquirits condicionen les nostres vides.
  Problemes d'integració i racisme són tractats en aquest llibre a través de cinc joves amb diverses vivències personals que marquen el seu dia a dia.
  Amb l'acabament del curs escolar finalitzem també alguns dels nostres Clubs de Lectura. Entre ells el Juvenil.
  Aquest any hem gaudit amb la trilogia de Els jocs de la fam i ahir precisament ens vam reunir per parlar de l'últim llibre d'aquesta trilogia L'ocell de la revolta. Sense dubte el desenllaç de l'obra no ens ha deixat indiferents i una vegada més, el llibre ens ha permés parlar de molts temes paral·les; tals com la llealtat en circumstàncies extemes, la traició, la violència contra les persones, la pobresa extrema, la fam, les conseqüències i efectes de la guerra, l'adolescència contra el poder dels adults i l'esperança que sorgeix de la desesperació, entre altres.